|  |  |
| --- | --- |
| Logo_teiath | **ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΑΘΗΝΑΣ**  **ΤΜΗΜΑ ΕΡΕΥΝΗΤΙΚΩΝ ΠΡΟΓΡΑΜΜΑΤΩΝ**  **ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ** |

## Ταχ. Δ/νση: Αγ. Σπυρίδωνος, 122 43 ΑΙΓΑΛΕΩ

## Τηλέφωνο: 210 5385174 Αιγάλεω: 04/08/2016

## FAX: 210 5385852 Αριθμ. Πρωτοκ.: 2697

## E-mail: [eee@teiath.gr](mailto:eee@teiath.gr)

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΥΠΟΒΟΛΗ ΠΡΟΤΑΣΕΩΝ**

**ΣΧΕΔΙΑΓΡΑΜΜΑΤΩΝ ΔΙΔΑΣΚΑΛΙΑΣ ΑΠΟ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ, ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ**

**«ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ Τ.Ε.Ι. ΑΘΗΝΑΣ»**

O Ειδικός Λογαριασμός Κονδυλίων Έρευνας (Ε.Λ.Κ.Ε.) του Τ.Ε.Ι. Αθήνας, κατ' εφαρμογή των διατάξεων του άρθρ. 4 & 6 της ΚΥΑ/679/22-8-96 - ΦΕΚ 826, τ. Β’ *(η οποία κυρώθηκε αναδρομικά από την έκδοσή της με το άρθρο 36 του Ν. 3794/2009 – ΦΕΚ Α’ 156, όπως τροποποιήθηκε με το άρθρ. 36 του Ν.3848/2010 ΦΕΚ Α΄71*, στο πλαίσιο υλοποίησης της Πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Τ.Ε.Ι. Αθήνας», με κωδικό ΟΠΣ 5000872 της ΕΥΔ του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» (αρ. πρωτ. Πρόσκλησης 3315/15.3.2016, κωδ. ΕΔΒΜ20, όπως έχει τροποποιηθεί και ισχύει), η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ), με χρονική διάρκεια πράξης από 01/10/2016 έως 30/9/2017 και Επιστημονικό Υπεύθυνο τον Καθηγητή κ. Μιχαήλ Μπρατάκο, κατ’ εφαρμογή της υπ' αριθμ. 19/03.08.2016 απόφασης της Συνεδρίασης της Επιτροπής Διαχείρισης του Ε.Λ.Κ.Ε. (Επιτροπή Ερευνών), προσκαλεί Νέους Επιστήμονες, κατόχους Διδακτορικού Διπλώματος Ειδίκευσης να εκδηλώσουν ενδιαφέρον για την παροχή διδακτικού έργου στο ακαδημαϊκό έτος 2016-2017, σε ένα από τα μαθήματα των προπτυχιακών προγραμμάτων σπουδών του Τ.Ε.Ι. Αθήνας ανά εξάμηνο (έως δύο μαθήματα για όλο το ακαδημαϊκό έτος 2016-2017), όπως αυτά έχουν εγκριθεί από τη Συνέλευση του Τ.Ε.Ι. Αθήνας και αναλυτικά περιγράφονται στον Πίνακα Μαθημάτων, στο Παράρτημα της παρούσας πρόσκλησης.

Οι ενδιαφερόμενοι/ες Νέοι/ες Επιστήμονες, κάτοχοι Διδακτορικού Διπλώματος Ειδίκευσης καλούνται να υποβάλλουν Πρόταση Σχεδιαγράμματος Διδασκαλίας σε ένα από τα μαθήματα των προπτυχιακών προγραμμάτων σπουδών του Τ.Ε.Ι. Αθήνας ανά εξάμηνο (έως δύο μαθήματα για όλο το ακαδημαϊκό έτος 2016-2017).

**ΚΡΙΤΗΡΙΑ ΑΞΙΟΛΟΓΗΣΗΣ**

Οι ενδιαφερόμενοι/ες θα αξιολογηθούν σύμφωνα με τα παρακάτω κριτήρια.

|  |  |
| --- | --- |
| **Κριτήρια Αξιολόγησης** | **Μονάδες Βαθμολόγησης** |
| 1. Σχεδιάγραμμα Διδασκαλίας Μαθήματος (το οποίο αναλύεται στα ακόλουθα): |  |
| i. Συνάφεια με την περιγραφή του μαθήματος | 0-10 |
| ii. Αξιοποίηση καινοτόμων μεθοδολογιών/θεωριών & βιβλιογραφίας | 0-15 |
| iii. Δομή, οργάνωση , κατανομή ύλης | 0-15 |
| ***Συνολική Βαθμολογία Κριτηρίου 1*** | **0-40** |
|  |  |
| 2. Βιογραφικό σημείωμα υποψηφίου-υποψηφίας (το οποίο αναλύεται στα ακόλουθα): |  |
| i. Προηγούμενη διδακτική ή εργαστηριακή εμπειρία | 0-15 |
| ii. Δημοσιεύσεις/Ανακοινώσεις σε συνέδρια | 0-20 |
| iii. Μεταδιδακτορική έρευνα/εμπειρία | 0-15 |
| iv. Συνάφεια δημοσιευμένου έργου με το μάθημα | 0-10 |
| ***Συνολική Βαθμολογία Κριτηρίου 2*** | **0-60** |
| **Συνολική Βαθμολογία Κριτηρίου 1 & 2** | **0-100** |

Η επιλογή των υποψηφίων της παραπάνω πρόσκλησης θα γίνει από τις Συνελεύσεις των Τμημάτων του Τ.Ε.Ι. Αθήνας, κατόπιν εισήγησης τριμελούς επιτροπής αξιολόγησης (ανά Τμήμα/Κατεύθυνση), επιτροπή που η αντίστοιχη Συνέλευση θα ορίσει. Οι τριμελείς Επιτροπές των Τμημάτων/Κατευθύνσεων, θα καταρτίσουν πίνακα συγκριτικής αξιολογικής κατάταξης των υποψηφίων (ανά Τμήμα/Κατεύθυνση) και τα αποτελέσματα της διαδικασίας θα εγκριθούν-επικυρωθούν σε συνεδρίαση της Επιτροπής Ερευνών.

Ο/Η υποψήφιος/α με τη μεγαλύτερη βαθμολογία θα είναι εκείνος/η που θα επιλεγεί. Σε περίπτωση κωλύματος αυτού/ης δίνεται η δυνατότητα επιλογής των επόμενων υποψηφίων ως την εξάντληση της σειράς κατάταξης. Όλοι/ες οι υποψήφιοι/ες έχουν δικαίωμα πρόσβασης στα έγγραφά τους καθώς και σε αυτά των συνυποψηφίων τους κατόπιν γραπτής τους αίτησης και υπό τις προϋποθέσεις του άρθρου 5 του Ν.2690/1999. Ο/Η υποψήφιος/α, που επιθυμεί να υποβάλει ένσταση σχετικά με το αποτέλεσμα (απόφαση έγκρισης-επικύρωσης αποτελεσμάτων), δικαιούται να προσφύγει ενώπιον της Επιτροπής Ενστάσεων εντός πέντε (5) εργάσιμων ημερών από την κοινοποίηση της ως άνω απόφασης. Η απόφαση έγκρισης-επικύρωσης αποτελεσμάτων κοινοποιείται με την ανάρτησή της στο πρόγραμμα ΔΙΑΥΓΕΙΑ και στον ιστότοπο του Τ.Ε.Ι. Αθήνας.

**ΠΡΟΣΘΕΤΟΙ ΟΡΟΙ**

1. Δικαίωμα Υποβολής Υποψηφιότητας έχει κάθε φυσικό πρόσωπο από την ημεδαπή ή την αλλοδαπή το οποίο:

* Είναι κάτοχος διδακτορικού διπλώματος, το αντικείμενο του οποίου είναι συναφές με το μάθημα που αφορά η αίτησή του.
* Δεν κατέχει θέση μέλους ΔΕΠ/ΕΠ, ΕΕΠ, ΕΔΙΠ, ΕΤΕΠ των ΑΕΙ ή συμβασιούχου διδάσκοντα του Π.Δ. 407/80 ή συμβασιούχου Επιστημονικού Συνεργάτη Τ.Ε.Ι. ή συμβασιούχου Εργαστηριακού Συνεργάτη Τ.Ε.Ι. στην Ελλάδα ή στην αλλοδαπή ή συμβασιούχου πανεπιστημιακού υποτρόφου του έκτου εδαφίου της παρ. 6 του άρθρου 29 του Ν. 4009/2011, όπως έχει τροποποιηθεί και ισχύει (ΦΕΚ 33/Α/27-02-2016), του οικείου τμήματος, πέραν της σύμβασης που θα συνάψει στο πλαίσιο της παρούσας δράσης.
* Δεν κατέχει θέση Ερευνητή/Ειδικού Λειτουργικού Επιστήμονα σε ερευνητικά κέντρα της Ελλάδας ή της αλλοδαπής.

2. Οι υποψήφιοι/ες που θα επιλεχθούν θα απασχοληθούν ως Πανεπιστημιακοί Υπότροφοι βάσει των προβλέψεων των κειμένων διατάξεων και συγκεκριμένα του έκτου εδαφίου της παρ. 6 του άρθρου 29 του ν. 4009/2011, όπως έχει τροποποιηθεί και ισχύει (ΦΕΚ 33/Α/27-02-2016). Το αντικείμενο της σύμβασης που θα υπογραφεί μεταξύ του ΕΛΚΕ Τ.Ε.Ι. Αθήνας και του διδάκτορα αφορά αποκλειστικά στην αυτοδύναμη διδασκαλία ενός μαθήματος. Με τον όρο «αυτοδύναμη διδασκαλία» νοείται όχι μόνο η φυσική πράξη της διδασκαλίας (παραδόσεις/διαλέξεις), αλλά και οι ενδογενώς συνδεόμενες με αυτήν ενέργειες όπως η παρακολούθηση/υποστήριξη των φοιτητών, η αξιολόγησή τους στο σύνολο των εξεταστικών περιόδων, η ενδεχόμενη ανάγκη παραγωγής εκπαιδευτικού υλικού, κλπ.

3. Δεν επιτρέπεται η διδασκαλία περισσοτέρων του ενός (1) μαθήματος από τον ίδιο διδάκτορα κατά το ίδιο εξάμηνο, ανεξαρτήτως του Ιδρύματος υποδοχής.

4. Για τους ενδιαφερόμενους, των οποίων το Διδακτορικό Δίπλωμα Ειδίκευσης έχει χορηγηθεί από Ίδρυμα του εξωτερικού, πρέπει το αντίγραφο του Διπλώματος να συνοδεύεται από πιστοποιητικά αναγνώρισης του ΔΟΑΤΑΠ.

5. Για πολίτες κράτους – μέλους της Ευρωπαϊκής Ένωσης απαιτείται πιστοποιητικό ελληνομάθειας Γ1 επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής Γλώσσας.

6. Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές καθ’ όλη τη διάρκεια της σύμβασης που θα συναφθεί στο πλαίσιο της εν λόγω δράσης.

7. Παραδοτέο του φυσικού αντικειμένου του έργου είναι η υλοποίηση αυτοδύναμης διδασκαλίας του μαθήματος, συμπεριλαμβανομένης της εξεταστικής του τρέχοντος και οποιουδήποτε επαναληπτικού εξαμήνου κατά τη διάρκεια της σύμβασης, καθώς και η παροχή συμβουλευτικού έργου στους φοιτητές, σε ορισμένες ώρες της εβδομάδας, οι οποίες θα εγκριθούν από τη Συνέλευση του Τμήματος, μετά από εισήγηση του/της Προέδρου και μετά από συνεννόηση με τον/την διδάκτορα, τα οποία πιστοποιούνται: α) με σχετική βεβαίωση του/της Προέδρου του οικείου Τμήματος και β) με σχετική βεβαίωση της Γραμματείας του Τμήματος για κατάθεση βαθμολογίας.

8. Η αμοιβή για το εν λόγω έργο ορίζεται στο ποσό των δύο χιλιάδων εννιακοσίων ογδόντα επτά ευρώ και τεσσάρων λεπτών (2.987,04€) ανά ακαδημαϊκό εξάμηνο *(συμπεριλαμβανομένων των ασφαλιστικών εισφορών εργαζομένου/ης, εργοδότη/τριας και του τυχόν αναλογούντος ΦΠΑ)*.

9. Στην περίπτωση που ο τόπος μόνιμης κατοικίας του/της Νέου/ας Επιστήμονα που θα επιλεγεί βρίσκεται σε διαφορετικό Νομό από εκείνο που εδρεύουν τα Τμήματα του Τ.Ε.Ι. Αθήνας, πέραν της αμοιβής για το εν λόγω έργο, διατίθεται το ποσό των τετρακοσίων ευρώ (400,00€) κατ’ ανώτατο όριο ανά ακαδημαϊκό εξάμηνο *(μετά από κατάθεση των σχετικών εγγράφων απόδειξης μόνιμης κατοικίας)* για την κάλυψη των δαπανών μετακίνησής του.

10. Οι ημερομηνίες έναρξης και λήξης του φυσικού αντικειμένου συνάδουν με την έναρξη των ακαδημαϊκών εξαμήνων και τη λήξη των περιόδων εξετάσεων των εξαμήνων, σύμφωνα με τον προγραμματισμό του Ακαδημαϊκού Έτους 2016-2017 του Τ.Ε.Ι. Αθήνας, το οποίο θα εγκριθεί με απόφαση Συνέλευσης και συμπεριλαμβάνουν και την επαναληπτική εξεταστική περιόδου του Σεπτεμβρίου για το ακαδημαϊκό έτος 2016-2017.

11. Η παρούσα πρόσκληση εκδήλωσης ενδιαφέροντος δε δεσμεύει τον Ειδικό Λογαριασμό Κονδυλίων Έρευνας να συνεργαστεί με τους ενδιαφερόμενους και δεν γεννά δικαιώματα προσδοκίας. Ο Ειδικός Λογαριασμός Κονδυλίων Έρευνας διατηρεί το δικαίωμα επιλογής του προσώπου του αντισυμβαλλομένου, καθώς και πλήρη διακριτική ευχέρεια ως προς τη σύναψη ή μη των σχετικών συμβάσεων αποκλειόμενης οποιασδήποτε αξιώσεως των ενδιαφερομένων.

Οι ενδιαφερόμενοι/ες για την εν λόγω πρόσκληση καλούνται να υποβάλουν **φάκελο υποψηφιότητας**, ο οποίος να περιλαμβάνει τα κάτωθι:

* Συμπληρωμένη και υπογεγραμμένη Αίτηση Υποψηφιότητας, η οποία υποχρεωτικά συμπληρώνεται μόνο στο τυποποιημένο έντυπο, το οποίο επισυνάπτεται στην παρούσα
* Πρόταση Σχεδιαγράμματος Διδασκαλίας Μαθήματος (ενδεικτική Πρόταση Σχεδιαγράμματος Διδασκαλίας Μαθήματος επισυνάπτεται στην παρούσα)
* Βιογραφικό Σημείωμα στα ελληνικά
* Φωτοαντίγραφο Διδακτορικού Τίτλου Σπουδών της ημεδαπής ή της αλλοδαπής αναγνωρισμένο από τον Δ.Ο.Α.Τ.Α.Π.
* Υπεύθυνη Δήλωση του Ν. 1599/1986 στην οποία δηλώνεται ότι ο/η υποψήφιος/α **α)** έλαβε γνώση των όρων της παρούσας πρόσκλησης εκδήλωσης ενδιαφέροντος και τους αποδέχεται όλους ανεπιφύλακτα, **β)** τα στοιχεία του βιογραφικού σημειώματος είναι αληθή, **γ)** δεν κατέχει θέση μέλους ΔΕΠ/ΕΠ, ΕΕΠ, ΕΔΙΠ, ΕΤΕΠ των ΑΕΙ ή συμβασιούχου διδάσκοντα του Π.Δ. 407/80 ή συμβασιούχου Επιστημονικού Συνεργάτη ΤΕΙ ή συμβασιούχου Εργαστηριακού Συνεργάτη ΤΕΙ στην Ελλάδα ή στην αλλοδαπή ή συμβασιούχου πανεπιστημιακού υποτρόφου του έκτου εδαφίου της παρ. 6 του άρθρου 29 του Ν. 4009/2011, όπως έχει τροποποιηθεί και ισχύει (ΦΕΚ 33/Α/27-02-2016), του οικείου τμήματος, πέραν της σύμβασης που θα συνάψει στο πλαίσιο της παρούσας δράσης και **δ)** δεν κατέχει θέση Ερευνητή / Ειδικού Λειτουργικού Επιστήμονα σε ερευνητικά κέντρα της Ελλάδας ή της αλλοδαπής (υπόδειγμα Υπεύθυνης Δήλωσης επισυνάπτεται στην παρούσα)

Τα παραπάνω δικαιολογητικά υποβάλλονται:

Εάν πρόκειται για ημεδαπά διοικητικά έγγραφα υποβάλλονται σε ευκρινή φωτοαντίγραφα των πρωτότυπων εγγράφων, ή των ακριβών αντιγράφων τους.

Εάν πρόκειται περί ιδιωτικών εγγράφων υποβάλλονται ευκρινή φωτοαντίγραφα από αντίγραφα αυτών, τα οποία έχουν επικυρωθεί από δικηγόρο, ή ευκρινή φωτοαντίγραφα των πρωτότυπων ιδιωτικών εγγράφων, τα οποία φέρουν θεώρηση από αρμόδια διοικητική αρχή.

Εάν πρόκειται περί αλλοδαπών εγγράφων, υποβάλλονται με επίσημη μετάφραση αυτών. Τα έγγραφα αυτά υποβάλλονται σε ευκρινή φωτοαντίγραφα από αντίγραφα αυτών που έχουν επικυρωθεί από δικηγόρο.

Οι φάκελοι υποψηφιοτήτων θα πρέπει να έχουν υποβληθεί **από 23/08/2016 έως 12/09/2016 και κατά τις ώρες 09:00-14:30** στην ακόλουθη διεύθυνση:

ΤΕΙ Αθήνας

**Γραμματεία του Ειδικού Λογαριασμού Κονδυλίων Έρευνας**

**του Τ.Ε.Ι. Αθήνας,**

**Αγίου Σπυρίδωνος και Μήλου 1 (2ος όροφος), Αιγάλεω, Τ.Κ. 122 43**

Στον Φάκελο θα πρέπει να υπάρχει η ένδειξη:

**Για την με αρ. πρωτ. 2697/04.08.2016 ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΥΠΟΒΟΛΗ ΠΡΟΤΑΣΕΩΝ ΣΧΕΔΙΑΓΡΑΜΜΑΤΩΝ ΔΙΔΑΣΚΑΛΙΑΣ ΑΠΟ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ, ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ «ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ Τ.Ε.Ι. ΑΘΗΝΑΣ» ΓΙΑ ΤΟ ΜΑΘΗΜΑ ……………..………… ΤΟΥ ΤΜΗΜΑΤΟΣ/ΚΑΤΕΥΘΥΝΣΗΣ …………………….**

Η εμπρόθεσμη υποβολή των προτάσεων που θα αποσταλούν ταχυδρομικά αποδεικνύεται από τη σφραγίδα του ταχυδρομείου. Στην περίπτωση ταχυδρομικής αποστολής, ο ΕΛΚΕ του Τ.Ε.Ι. Αθήνας ουδεμία ευθύνη φέρει για τον χρόνο και το περιεχόμενο των φακέλων των προτάσεων που θα αποσταλούν.

Για περισσότερες πληροφορίες οι ενδιαφερόμενοι/ες μπορούν να απευθύνονται στο τηλέφωνο: 2105385174 και στο e-mail: eee@teiath.gr

Η παρούσα πρόσκληση εκδήλωσης ενδιαφέροντος δημοσιεύεται στην ιστοσελίδα του ΤΕΙ Αθήνας [www.teiath.gr](http://www.teiath.gr).

Ο Πρόεδρος της Επιτροπής Διαχείρισης

του Ειδικού Λογαριασμού

Παναγιώτης Ε. Καλδής

Καθηγητής

**Συνημμένα:**

1. Αίτηση Υποψηφιότητας
2. Ενδεικτική Πρόταση Σχεδιαγράμματος Διδασκαλίας Μαθήματος
3. Υπόδειγμα Υπεύθυνης Δήλωσης

**ΠΑΡΑΡΤΗΜΑ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΠΙΝΑΚΑΣ ΜΑΘΗΜΑΤΩΝ** | | | | | | | | | |
| **α/α** | **Τμήμα / Κατεύθυνση** | **Κωδικός Μαθήματος** | **Τίτλος Μαθήματος** | | **Ώρες Διδασκαλίας / Εβδομάδα** |  | **Τύπος Μαθήματος** | **Εξάμηνο** | |
| **Πιστωτικές Μονάδες**  **(ECTS)** | **Χειμερινό** | **Εαρινό** |
| 1 | Τμήμα Αισθητικής & Κοσμητολογίας | Ν2-7Α60 | Υγιεινή | | 2Θ | 3,0 | ΥΕ |  | Ζ’ |
| 2 | Τμήμα Βιβλιοθηκονομίας & Συστημάτων Πληροφόρησης | Ν1-5060 | Εκπαίδευση και Σχολικές Βιβλιοθήκες | | 3Θ | 5,0 | ΔΟΝΑ - ΕΥ | Ε’ |  |
| Ν1-6051 | Ιστορία Γραφής και Τεχνολογίας Πληροφοριών | | 3Θ | 4,0 | ΜΕΥ - ΕΥ |  | ΣΤ’ |
| Ν1-6050 | Πηγές της Νεότερης Ελληνικής Ιστορίας | | 3Θ | 4,0 | ΜΕΥ - ΕΥ |  | ΣΤ’ |
| Ν1-7070 | Ιστορία της Λογοτεχνίας | | 3Θ | 4,0 | ΔΟΝΑ - ΕΥ | Ζ’ |  |
| 3 | Τμήμα Δημόσιας Υγείας και Κοινοτικής Υγείας / Κατεύθυνση Δημόσιας Υγείας | ΔΝ2-7Β50 | Σύγχρονα Συστήματα Διαχείρισης Περιβάλλοντος | | 3Θ | 4,5 | ΜΕΥ - ΕΥ | Ζ’ |  |
| ΔΝ2-6Β60 | Μικροβιολογία Τροφίμων | | 3Θ | 4,5 | ΜΕΥ - ΕΥ |  | ΣΤ’ |
| 4 | Τμήμα Δημόσιας Υγείας και Κοινοτικής Υγείας / Κατεύθυνση Κοινοτικής Υγείας | ΚΝ1-4Β60 | Κοινωνικές Ανισότητες στην Υγεία | | 2Θ | 3,0 | ΔΟΝΑ - ΕΥ |  | Δ’ |
| ΚΝ1-7Β50 | Συστήματα Υγείας | | 2Θ | 3,0 | ΔΟΝΑ - ΕΥ | Ζ’ |  |
| 5 | Τμήμα Διοίκησης Επιχειρήσεων / Κατεύθυνση Διοίκησης Τουριστικών Επιχειρήσεων & Επιχειρήσεων Φιλοξενίας | Τ1-6Α60 | Σχεδιασμός και Διαχείριση Εναλλακτικού Τουρισμού | | 3Θ | 4,0 | ΥΕ |  | ΣΤ’ |
| 6 | Τμήμα Διοίκησης Επιχειρήσεων / Κατεύθυνση Διοίκησης Μονάδων Υγείας & Πρόνοιας | Π1-7Α50 | Χρηματοοικονομική Διαχείριση Μονάδων Υγείας | | 4(3Θ+1Ε) | 5,0 | ΥΕ | Ζ’ |  |
| 7 | Τμήμα Διοίκησης Επιχειρήσεων / Κατεύθυνση Διοίκησης Επιχειρήσεων | Δ1-7Α60 | Βιομηχανική Οργάνωση και Τεχνολογική Αλλαγή | | 4Θ | 5,0 | ΕΥ | Ζ’ |  |
| Δ1-7Β60 | Διεθνείς Οικονομικές Σχέσεις | | 4Θ | 5,0 | ΕΥ | Ζ’ |  |
| 8 | Τμήμα Εσωτερικής Αρχιτεκτονικής, Διακόσμησης & Σχεδιασμού Αντικειμένων | Ν1-4060Α | Εισαγωγή στην Κεραμική, Τεχνολογία Υλικών | | 5(2Θ+3Ε) | 5,0 | ΥΕ |  | Δ’ |
| Ν1-5050Β | Σχεδιασμός Επίπλου: Μεθοδολογία Σχεδιασμού | | 6(2Θ+4Ε) | 6,0 | ΥΕ | Ε’ |  |
| Ν1-5050Γ | Σχεδιασμός Κεραμικής | | 6(2Θ+4Ε) | 6,0 | ΥΕ | Ε’ |  |
| Ν1-5050Δ | Εισαγωγή στη Σκηνογραφία | | 6(2Θ+4Ε) | 6,0 | ΥΕ | Ε’ |  |
| Ν1-6050Α | Δομική Τέχνη: Ελαφρές Μεταβλητές Κατασκευές | | 6(2Θ+4Ε) | 6,0 | ΥΕ |  | ΣΤ’ |
| Ν1-7061Α | Σκηνογραφία | | 5 | 5,0 | ΥΕ | Ζ’ |  |
| Ν1-7061Β | Σχεδιασμός Κεραμικής – Μοντελοποίηση | | 5 | 5,0 | ΥΕ | Ζ’ |  |
| 9 | Τμήμα Ηλεκτρονικών Μηχανικών Τ.Ε. | Ν2-7Α61 | Νανοηλεκτρονικές Διατάξεις | | 3Θ | 4,5 | ΜΕ | Ζ’ |  |
| Ν2-7Β61 | Κινητικές Επικοινωνίες | | 3Θ | 4,5 | ΜΕ | Ζ’ |  |
| Ν2-7Γ21 | Ρυθμιστικό Πλαίσιο και Συμβατότητα Ηλεκτρονικών Συστημάτων | | 4(2Θ+2Ε) | 4,0 | ΜΕ | Ζ’ |  |
| Ν2-7Α11 | Τεχνολογίες Πολυμέσων – Εφαρμογές | | 4(2Θ+2Ε) | 4,0 | ΜΕ | Ζ’ |  |
| 10 | Τμήμα Ιατρικών Εργαστηρίων | Ν2-5Β60 | Ψυχολογία Υγείας | | 2Θ | 2,0 | ΔΟΝΑ | Ε’ |  |
| Ν2-6Α50 | Βιοτεχνολογία | | 2Θ | 3,0 | ΜΕΥ |  | ΣΤ’ |
| 11 | Τμήμα Κοινωνικής Εργασίας | Ν1-5060 | Κοινωνική Εργασία στον Εργασιακό Χώρο | | 3Θ | 5,0 | ΜΕ - ΕΥ | Ε’ |  |
| Ν1-6050 | Κοινωνιολογία της Επικοινωνίας | | 3Θ | 6,0 | ΜΕΥ - ΕΥ |  | ΣΤ’ |
| 12 | Τμήμα Μηχανικών Βιοϊατρικής Τεχνολογίας Τ.Ε. | Ν1-7060Α | Ιατρική Οργανολογία Βασισμένη σε Μικροεπεξεργαστές | | 6(3Θ+3Ε) | 6,0 | ΜΕ | Ζ’ |  |
| 13 | Τμήμα Μηχανικών Πληροφορικής Τ.Ε. | Ν2-7052 | Σχεδίαση Ολοκληρωμένων Κυκλωμάτων VLSI | | 4(2Θ+1ΑΠ+1Ε) | 5,0 | ΕΥ | Ζ’ |  |
| Ν2-7051 | Νέες Δικτυακές Τεχνολογίες | | 4(2Θ+2Ε) | 5,0 | ΕΥ | Ζ’ |  |
| Ν2-7044 | Εκπαιδευτική Τεχνολογία και Διδακτική της Πληροφορικής | | 4(2Θ+2ΑΠ) | 5,0 | ΕΥ | Ζ’ |  |
| 14 | Τμήμα Ναυπηγών Μηχανικών Τ.Ε. | Ν1-0607 | Επισκευές – Μετασκευές και Επιθεωρήσεις Πλοίου | | 4(1Θ+3Ε) | 4,0 | ΜΕ |  | ΣΤ’ |
| Ν1-0705 | Ασφάλεια Εργασίας και Προστασία Περιβάλλοντος | | 4(2Θ+2Ε) | 4,0 | ΜΕ | Ζ’ |  |
| Ν1-0706 | Παραγωγή Τεχνογνωσίας και Μεταφορά Τεχνολογίας | | 4(2Θ+2Ε) | 4,0 | ΜΕ | Ζ’ |  |
| 15 | Τμήμα Οδοντικής Τεχνολογίας | Ν2-6Α50 | Επιχειρηματικότητα | | 2Θ | 3,0 | ΔΟΝΑ - ΕΥ |  | ΣΤ’ |
| Ν2-6Β50 | Αρχές Οργάνωσης και Διοίκησης Υπηρεσιών Υγείας | | 2Θ | 3,0 | ΔΟΝΑ - ΕΥ |  | ΣΤ’ |
| Ν2-7Α50 | Κοινωνιολογία της Υγείας | | 2Θ | 3,0 | ΔΟΝΑ - ΕΥ | Ζ’ |  |
| Ν2-7Β50 | Αρχές Μάρκετινγκ | | 2Θ | 3,0 | ΔΟΝΑ - ΕΥ | Ζ’ |  |
| 16 | Τμήμα Οινολογίας Τεχνολογίας & Ποτών | Ν1-6060Α | Συσκευασία Οίνων και Ποτών | | 2Θ | 3,5 | ΜΕ |  | ΣΤ’ |
| Ν1-6060Β | Οινοτουριστικό Μάνατζμεντ | | 2Θ | 3,5 | ΔΟΝΑ |  | ΣΤ’ |
| Ν1-6060Δ | Τεχνολογίες Αξιοποίησης Υποπροϊόντων | | 2Θ | 3,5 | ΜΕ |  | ΣΤ’ |
| Ν1-7050Γ | Μοριακή Βιολογία και Γενετική Αμπέλου | | 2Θ | 3,5 | ΜΕ |  | ΣΤ’ |
| Ν1-7050Δ | Σχεδιασμός Βιομηχανιών | | 2Θ | 3,5 | ΜΕ | Ζ’ |  |
| Ν1-7050Α | Τεχνικές Πωλήσεων Οίνων και Ποτών | | 2Θ | 3,5 | ΔΟΝΑ | Ζ’ |  |
| Ν1-1031 | Εφαρμοσμένη Πληροφορική | | 2Θ | 3,5 | ΔΟΝΑ | Ζ’ |  |
| Ν1-7050Β | Μεθοδολογία Έρευνας | | 2Θ | 3,5 | ΜΕ | Ζ’ |  |
| 17 | Τμήμα Πολιτικών Μηχανικών Τ.Ε. και Μηχανικών Τοπογραφίας και Γεωπληροφορικής Τ.Ε. / Κατεύθυνση Μηχανικών Τοπογραφίας και Γεωπληροφορικής Τ.Ε. | Τ1-7Α50 | Μεγάλες Γεωδαιτικές Ασκήσεις | | 4(2Θ+2Ε) | 5,0 | ΜΕ - ΜΑΔ | Ζ’ |  |
| Τ1-6Β60 | Εφαρμογές Κτηματολογίου και Συστήματα Πληροφοριών Γης | | 4(2Θ+2Ε) | 4,0 | ΜΕ - ΜΑΔ |  | ΣΤ’ |
| 18 | Τμήμα Προσχολικής Αγωγής | Ν1-4060Β | Μουσειακή Αγωγή | | 4(2Θ+2Ε) | 4,0 | ΥΕ |  | Δ’ |
| 19 | Τμήμα Τεχνολογίας Τροφίμων | Ν1-5050Α | Απόβλητα και Αξιοποίηση Υποπροϊόντων Βιομηχανικών Τροφίμων | | 2Θ | 3,0 | ΜΕ | Ε’ |  |
| Ν1-5050Β | Ανάπτυξη Προϊόντων Τροφίμων | | 2Θ | 3,0 | ΜΕ | Ε’ |  |
| Ν1-5050Γ | Πρόσθετες Ύλες | | 2Θ | 3,0 | ΜΕ | Ε’ |  |
|  | **Επεξηγήσεις:** |  |  | |  |  |  |  |  |
|  | Θ: Θεωρία | | | |  |  |  |  |  |
|  | Ε: Εργαστήριο | | | |  |  |  |  |  |
|  | ΑΠ: Ασκήσεις Πράξης | | | |  |  |  |  |  |
|  | ΥΕ : Υποχρεωτικά Επιλογής | | | |  |  |  |  |  |
|  | ΔΟΝΑ : Μάθημα Διοίκησης-Οικονομίας-Νομοθεσίας-Ανθρωπιστικών Σπουδών | | | |  |  |  |  |  |
|  | ΕΥ: Επιλογής Υποχρεωτικό | | |  |  |  |  |  |  |
|  | ΜΕΥ : Μαθήματα Ειδικής Υποδομής | | |  |  |  |  |  |  |
|  | ΜΕ : Μαθήματα Ειδικότητας | | |  |  |  |  |  |  |
|  | ΜΓΥ : Μαθήματα Γενικής Υποδομής | | |  |  |  |  |  |  |
|  | ΜΑΔ: Μαθήματα Ανάπτυξης Δεξιοτήτων | | |  |  |  |  |  |  |

**Τα συνοπτικά περιγράμματα των ανωτέρω μαθημάτων βρίσκονται αναρτημένα στους ιστοτόπους των οικείων Τμημάτων του Τ.Ε.Ι. Αθήνας (**[**www.teiath.gr**](http://www.teiath.gr)**)**